
Introducere

 

Lucrarea de față se adresează studenților și specialiștilor IT care doresc să-și însușească JavaFX 8 - partea de programare vizuală - în vederea realizării aplicațiilor de tip GUI (Graphical User Interface = Interfața Grafică cu Utilizatorul).

 

Elaborarea acestei lucrări a pornit de la următoarele premise:

-JavaFX 8 este un limbaj modern care permite scrierea unor aplicații ușor adaptabile pentru diferite tipuri de dispozitive.

-Majoritatea tutorialelor JavaFX 8 existente abordează doar un număr foarte limitat de controale specifice limbajului.

-Documentația tehnică JavaFX 8 este foarte stufoasă și greu de parcurs într-un timp scurt.

-JavaFX 8 este un limbaj relativ nou ceea ce determină ca numărul exemplelor de realizare a unor aplicații (de tip open-source) să fie limitat.

 

Parcurgerea acestei lucrări necesită cel puțin cunoașterea prealabilă a următoarelor noțiuni specifice limbajului Java:

-operatori, tipuri de date și variabile;

-structuri de control, funcții și tratarea excepțiilor;

-structuri de date și algoritmi;

-principiile OOP (Object-Oriented Programming = Programare Orientată pe Obiect): încapsulare, moștenire și polimorfism;

-obiecte, clase, proprietăți și metode;

-structura ierarhică a pachetelor, claselor, interfețelor și librăriilor;

networking (server, client, lucrul cu protocolul WebSocket).

 

Originalitatea acestei lucrări este dată de:

-Abordarea completă a elementelor caracteristice programării vizuale: vizează descrierea tuturor controalelor menționate în documentația JavaFX 8 cu scopul de a crea o imagine de ansamblu asupra capabilităților, flexibilității și adaptabilității acestui limbaj de programare.

-Modul de prezentare al temelor - urmărește dezvoltarea unui complex de competențe, prin abordări specifice punctuale și tipizate ale subiectelor, de-a lungul întregii lucrări (înțelegerea terminologiei -noțiuni, categorii, concepte- de specialitate prin „Elemente introductive”; însușirea ierarhiei claselor prin „Clase”; crearea deprinderilor de lucru cu documentația tehnică specifică prin „Documentație pentru proprietăți, constructori și metode”; formarea abilităților de programare și însușirea unor tehnici de programare prin „Explicații utilizare și implementare”; înțelegerea modalităților de scriere și optimizare a unui cod prin „Exemple de implementare”).

-Stilul în care a fost scrisă lucrarea – este științifico-tehnic și direct, evitându-se explicațiile exagerat-detaliate, conferindu-i cititorului o viziune de ansamblu asupra subiectului.

-Referințele bibliografice și link-urile către paginile web atașate fiecărui paragraf - aduc cititorului elementele adiționale necesare unor clarificări suplimentare.

-Aplicațiile prezentate - au implementări în: programare, matematică, științe și discipline tehnice, putând fi folosite în dezvoltarea altor aplicații.

 

Capitolul 1 – Importanța limbajului Java

 

Java a fost creat de James Gosling, Patrick Naughton, Chris Warth, Ed Frank și Mike Sheridan la Sun Microsystems în 1991. [1]

Limbajul împrumută o mare parte din sintaxă de la C și C++ dar are un model al obiectelor mai simplu și prezintă mai puține facilități de nivel jos. Similitudinile sintactice au fost proiectate intenționat pentru a atrage programatorii experimentați în C și C++. [1]

A durat 18 luni pentru a obține prima versiune funcțională. Între implementarea inițială și apariția publică din 1995 multe alte persoane au contribuit la proiectarea și evoluția limbajului. Bill Joy, Arthur van Hoff, Jonathan Payne, Frank Yellin și Tim Lindholm au fost contribuitori principali la dezvoltarea prototipului. [1]

Java este un limbaj creat de programatori, având expertiză și viziune, fiind destinat unor aplicații din domenii foarte diverse. [1]

 

Motivația numărul 1 în crearea limbajului Java a fost determinată de îndeplinirea condițiilor de portabilitate și neutralitate arhitecturală:

-Java este un limbaj independent de platforma de lucru, aplicațiile rulând fără să fie necesară recompilarea lor pe sisteme de operare diferite.

-Comportamentul unei aplicații Java este neutru față de arhitectura fizică a dispozitivului electronic utilizat. [2]

 

În timp ce detaliile proiectării limbajului Java urmau să fie implementate, factorul World Wide Web a devenit motivația numărul 2 prin necesitatea programării sistemelor distribuite:

-Java permite crearea de applet-uri ce sunt executate de browser.

-Java oferă securitatea necesară rulării applet-urilor.

-Java oferă portabilitate în cazul applet-urilor. [1]

 

Desigur, acestor motivații inițiale li s-au adăugat și altele care au determinat evoluția limbajului Java de-a lungul timpului, așa cum se poate observa, analizând noutățile oferite de diferite versiuni:

-1995 – JDK Alpha și Beta, având următoarele facilități: AWT; OOP (programarea orientată pe obiect) cu cele 3 principii de bază: încapsularea, moștenirea și polimorfismul. [1]

-1996, ianuarie, 23 – JDK versiunea 1.0 (nume de cod Oak), având următoarele facilități: AWT îmbunătățit; Stabilitate ridicată. [3]

-1997, februarie, 19 – JDK versiunea 1.1, având următoarele facilități: Internet Foundation Classes (IFC) care a dus la îmbunătățirea dramatică AWT; JDBC (conectivitate baze de date Java); Clase interioare; Java Beans (componente software cu interfețe specificate și dependențe de context explicite); RMI (invocarea metodei de la distanță). [4]

-1998, decembrie, 8 – J2SE versiunea 1.2 (nume de cod Playground), având următoarele facilități: Java Foundation Classes (JFC) care constă din Swing 1.0, Drag and Drop și bibliotecile de clase Java 2D; Colecții cadru; Hartă memorie Java String pentru constante; Compilatorul JIT; Semnatar Jar pentru accesarea fișierelor Java Archive (JAR); Instrument de acordare a accesului la resurse de sistem; Java Plug-in; Seturi de rezultate derulante, BLOB, CLOB, actualizare date, date definite de utilizator în JDBC; Suport audio în Applets. [5]

-2000, mai, 8 – J2SE versiunea 1.3 (nume de cod Kestrel), având următoarele facilități: Îmbunătățiri AWT (monitor multiplu, clasa Robot etc.); Applet caching; Java audio; JNDI (Java Naming and Directory Interface); JPDA (Java Platform Debugger Architecture); Indexare JAR. [6]

-2002, februarie, 6 – J2SE versiunea 1.4 (nume de cod Merlin), prima dezvoltată sub supravegherea JCP (Java Community Process https://jcp.org/en/home/index – mecanismul pentru dezvoltarea și standardizarea specificațiilor tehnice Java la care poate participa orice persoană), având următoarele facilități: Îmbunătățiri AWT (suport pentru mouse cu rotiță, zoom programatic, layout dinamic în modul redimensionare etc.); Procesare XML; Serviciul de printare Java; Înregistrarea activității API; Java Web Start; JDBC 3.0 API; Assertion (mecanism de validare a datelor care este complementar mecanismului „Exception”); Preferințe API; Chained Exception; Suport IPv6; Expresii regulate; Imagine I/O API. [7]

-2004, septembrie, 30 – J2SE versiunea 5.0 (nume de cod Tiger), având următoarele facilități: Swing (skinnable look and feel); Generics; Îmbunătățiri pentru Loop; Autoboxing/ Unboxing; Typesafe Enums; Varargs; Static Import;

Metadata (adnotări); Instrumentation. [8]

-2006, decembrie, 11 – Java versiunea SE6 (nume de cod Mustang), având următoarele facilități: Integrare SwingWorker, sortare și filtrare tabele, Swing double-buffering (eliminarea efectelor de tip zonă gri); Suport pentru limbaje script; JDBC 4.0 API; Compilator Java API; Adnotări conectabile; PKI nativ, Java GSS, suport Kerberos și LDAP;

Servicii Web Integrate. [9]

-2011, iulie, 28 – Java versiunea SE7 (nume de cod Dolphin), având următoarele facilități: Introducerea JLayer Class pentru Swing; Nimbus Look & Feel; Hue-Saturation-Luminance (HSL) Color Selection în JColorChooser Class; XRender pipeline pentru Java 2D; Strings în instrucțiunea switch; Tipul Inference pentru crearea instanțelor generice; Tratarea excepțiilor multiple; Suport pentru limbaje dinamice; Instrucțiunea try cu resurse; Pachete NIO; Literali binari, underscore în literali; Operatorul diamond; Tratarea automată a valorii null. [10]

-2014, martie, 18 – Java versiunea SE8 (s-a renunțat la numele de cod), având următoarele facilități: A fost introdus JavaFX ca un înlocuitor pentru AWT/ SWING și integrat în Java 8, conținând opțiuni ca: suport Grafică 3D, suport senzor, suport pentru printare și rich-text, suport pentru PC-uri, suport pentru browser web; Expresii Lambda; Pipelines și fluxuri; Dată și timp API; Metode implicite; Tipuri de adnotări; Motor Nashhorn JavaScript; Concurrent Accumulators; Operații paralele; Înlăturarea PermGen Error; TLS SNI. [11]

 

Inițiat de un grup de cercetători de la Sun Microsystems, preluat și dezvoltat de programatorii de la Oracle și Java Community Process, limbajul Java a fost și rămâne în centrul unei culturi a inovației. Această afirmație este demonstrată prin facilitățile apărute cu fiecare versiune de Java și enumerate mai sus în mod succint. Aceste noutăți au intrat în cultura IT și se constituie ca elemente obligatorii de însușit de către programatori. [1]

 

Multe universități de profil au inclus în curricula academică diverse cursuri de Java.

 

Limbajul Java este un reper și un „must have skill” pentru specialiștii IT (atât pentru cei cu grade diferite de experiență dar și pentru cei în devenire) deoarece:

-oferă suport pentru implementarea aplicațiilor din cele mai diverse domenii;

-asigură o serie de tehnologii de ultimă oră.

 

Faptul că programatorii apreciază limbajul Java se poate observa și din analiza indexul TIOBE:

http://www.tiobe.com/index.php/content/paperinfo/tpci/index.html

 

Limbajul Java poate fi caracterizat prin următoarele cuvinte cheie: simplitate, securitate, portabilitate, orientare pe obiect, robustețe, procesare paralelă, neutralitate arhitecturală, interpretat și compilat, performanță înaltă, sisteme distribuite, dinamic și sigur. [1]

 

Societatea cunoașterii este influențată de IT care este modelată de limbajul Java.

În aceste condiții apare o întrebare legitimă: Oare ce vor oferi nou viitoarele versiuni de Java?

 

Capitolul 2 – Java și Interfața Grafică cu Utilizatorul

 

2.1. Elemente de bază

 

Termeni utilizați:

-UI (User Interface) = Interfața cu Utilizatorul

-UX (User Experience) = Experiența Utilizatorului

-CLI (Command Line Interface) = Interfața Linie de Comandă

-CLI (Command Language Interpreter) = Interpretorul de Comenzi

-CLIU (Command Line User Interface) = Interfața Linie de Comandă cu Utilizatorul

-CUI (Console User Interface) = Interfața Consolă cu Utilizatorul

-CUI (Character User Interface) = Interfața Caracter cu Utilizatorul (Linia de comenzi)

-GUI  (Graphical User Interface) = Interfața Grafică cu Utilizatorul

Widget (window gadget or control) = element de interacțiune (control) în GUI

-Native components = controale native ale platformei (ale sistemului de operare)

-Emulated components = controale emulate; controale care nu sunt specifice platformei (sistemului de operare)

-Widget toolkit (widget library, GUI toolkit or UX library) = bibliotecă (sau colecție de biblioteci) care conține un set de elemente grafice de control (controale) folosite pentru a proiecta GUI-ul unor programe

-WIMP (windows, icons, menus, pointer) = stil de interacțiune om-computer, folosind ferestre, icon-uri, meniuri și cursoare

-Windowing system (window system) = un tip de GUI care implementează WIMP

-AWT (Abstract Window Toolkit) = platforma-dependentă originală Java utilizată pentru windowing, grafică și UI widget toolkit

-Swing = GUI widget toolkit pentru Java

-IFC (Internet Foundation Classes) = bibliotecă grafică pentru Java care îmbunătățit AWT

-JFC (Java Foundation Classes) = cadru de lucru grafic utilizat pentru construirea de GUI Java portabile, fiind alcătuit din AWT, Swing și Java 2D

-SWT (Standard Widget Toolkit) = GUI widget toolkit pentru Java menținut de Eclipse Foundation în tandem cu Eclipse IDE, fiind o alternativă la AWT și Swing oferite de Sun Microsystems ca parte a platformei Java

-JavaFX = platformă software pentru crearea și livrarea de aplicații desktop și internet care pot rula pe o diversitate de dispozitive electronice; conceput să înlocuiască Swing ca librărie standard GUI pentru Java

-API (Application Programming Interface) = Interfață de Programare a Aplicațiilor

-IDE (Integrated Development Environment) = Mediu de programare integrat (conține un editor de cod sursă, opțiune de scripting automat, depanator, interpretor și sau compilator, optimizator de cod etc.)

-HTML (Hyper Text Markup Language) = Limbaj de Marcare pentru Hiper-Text (utilizat pentru crearea paginilor web)

-XML (Extensible Markup Language) = Limbaj de Marcare Extensibil (utilizat pentru crearea de alte limbaje de marcare, pentru transferul de date între aplicații și ca model de stocare a datelor nestructurate și semi-structurate)

-FXML = este un limbaj declarativ bazat pe XML creat de Oracle pentru a defini UI a unei aplicații JavaFX

-CSS (Cascading Style Sheets) = Pagini în Stil Cascadă (standard pentru formatarea elementelor unui document HTML) [12]

 

Odată cu apariția mașinilor de calcul una din probleme importante care au trebuit rezolvate a fost modul de interacțiune dintre om și calculator. Au fost dezvoltate două tipuri de UI: CUI și GUI.

 

Limbajul Java a oferit încă de la prima sa apariție posibilitatea de a lucra prin intermediul CUI dar a pus la dispoziție și biblioteci de clase care să permită programatorilor realizarea de aplicații GUI.

Aceste servicii au suferit mari modificări la apariția de noi versiuni ale limbajului Java, determinate fiind de îndeplinirea condițiilor de stabilitate, portabilitate, integrarea de noi tehnologii UI și apariția diverselor dispozitive electronice mobile (așa după cum se poate observa din studiul evoluției limbajului Java și a diverselor facilități apărute).

 

Principalele GUI toolkit pentru Java sunt: AWT, Swing, SWT și JavaFX. Sunt mai multe aspecte care trebuie avute în vedere când se optează pentru utilizarea unui GUI toolkit specific:

-elementele de noutate care sunt oferite;

-modul în care răspunde cerințelor de pe piața software;

-complexitatea limbajului;

-ușurința în instalare, mentenanță și gestionarea resurselor;

-documentația existentă;

-suportul oferit pentru utilizatori;

-coduri și exemple de aplicații;

-timpul de învățare;

-comunitatea utilizatorilor/ programatorilor. [13]

 

Analizate dintr-un punct de vedere tehnic, fiecare GUI toolkit pentru Java are avantaje și dezavantaje care vor fi prezentate în continuare.

 

2.2. AWT

 

Avantaje:

-Necesită mai puțină memorie în rularea aplicațiilor, făcându-l potrivit pentru aplicații cu resurse limitate.

-Are timp redus la pornirea aplicației deoarece folosește controale native.

-Este mai receptiv deoarece controalele native sunt generate de sistemul de operare.

-Are GUI toolkit-ul integrat în Java.

-Este stabil în funcționare. [13]

 

Dezavantaje:

-Oferă puține controale.

-Nu are opțiunea de editare avansată a controalelor.

-Nu are suport pentru opțiunea „Look and Feel”.

-Nu permite extensii, cu excepția controlului Canvas. [13]

 

2.3. Swing

 

Avantaje:

-Oferă o mare varietate de tipuri de controale, de la cele de bază la cele adiționale.

-Are opțiuni de editare avansată a controalelor.

-Are componentele API și suport-model bine proiectate.

-Are suport pentru opțiunea „Look and Feel”.

-Are GUI toolkit-ul integrat în Java.

-Este stabil și matur ca urmare a unui design îmbunătățit pe parcursul mai multor ani.

-Este extensibil și flexibil, fiind implementat integral în spațiul Java.

-Este performant, având o viteză de răspuns ridicată. [13]

 

Dezavantaje:

-Necesită o capacitate de memorie mare.

-Numărul de aplicații care trebuie încărcate la pornire este crescut datorită claselor care sunt conectate dinamic și care trebuie apelate. [13]

 

2.4. SWT

 

Avantaje:

-Oferă o mare varietate de tipuri de controale, de la cele de bază la cele adiționale.

-Are opțiuni de editare avansată a controalelor.

-Este mai receptiv deoarece controalele native sunt generate de sistemul de operare.

-Are timp redus la pornirea aplicației deoarece folosește controale native. [13]

 

Dezavantaje:

-Nu are o bibliotecă standard care să fie integrată Java.

-Este imatur și instabil datorită managementului defectuos de resurse.

-Are performanțe reduse pe platforme non-Windows.

-Nu are suport pentru opțiunea „Look and Feel”.

-Nu permite extensii, cu excepția controlului Paint. [13]

 

2.5. Importanța și avantajele JavaFX

 

Din analiza avantajelor și dezavantajelor GUI toolkit-urilor pentru Java de tip AWT, Swing și SWT se poate observa că, deși revoluționare pentru perioada de timp în care au fost lansate, au foarte multe limitări datorită cerințelor tehnice impuse permanent de dezvoltarea rapidă a industriei IT. Cele 3 tipuri de GUI toolkit-uri, deși au fost actualizate cu regularitate, sunt uzate moral iar necesitatea apariției unui nou GUI toolkit pentru Java a devenit din ce în ce mai evidentă.

 

Astfel, în anul 2005 Chris Oliver a inițiat proiectul F3 (Form Follows Function = Forma Urmează Funcția), un limbaj de scripting Java care avea ca obiectiv explorarea modului în care se poate ușura programarea GUI. [14]

 

F3 este de fapt un limbaj declarativ de scripting Java care oferă:

-„static typing” (tipul varibilelor este cunoscut în momentul compilării, adică este specificat de programamtor) pentru sprijin bun din partea IDE și sistem de raportare a erorilor de compilare;

-inferență de tip; 

-sintaxă declarativă;

-„data-binding” automat cu sprijint complet pentru grafică 2D și controale Swing standard; 

-animații declarative;

-translator pentru SVG;

-importuri de clase Java; 

-creare de obiecte Java și apelarea metodelor; 

-interfețe Java;

-plugin-uri pentru IDE-urile Netbeans și Eclipse (cu validarea datelor la tastare, cod de finalizare, evidențierea sintaxei, navigare cu hyperlinkuri). [14]

 

Cu ajutorul F3, Chris Oliver a demonstrat că:

-nu sunt exploatate așa cum ar trebui capacitățile platformei Java pentru dezvoltarea de GUI;

-dacă proiectul F3 ar fi integrat și dezvoltat pentru platforma Java, aceasta ar putea egala sau depăși performanțele altor pltforme GUI toolkit concurente cum ar fi: Macromedia Flash/ Flex/ Open Laszlo, Adobe Apollo, Microsoft WPF/XAML, Mozilla XUL, AJAX/ DHMTL. [14]

 

Ca urmare a acestui studiu, firma Sun Microsystems schimbă denumirea lui F3 în JavaFX Script (componentă a JavaFX) și devine open-source în 2007 la „JavaOne”. [14]

 

De precizat că „JavaOne” este o conferință anuală inaugurată în 1996 care se ține la San Francisco, California și la care se discută tehnologii Java, în principal cu dezvoltatorii Java.

Site-ul „JavaOne”:    

https://www.oracle.com/javaone/index.html

 

JavaFX a avut o dezvoltare rapidă, integrând multe tehnologii de ultimă oră, ceea ce a condus la apariția de noi versiuni din ce în ce mai performante, așa cum se poate observa din acest scurt istoric:

-2008, decembrie, 4 – JavaFX 1.0.2, având următoarele facilități: JavaFX pentru browser și desktop. [15]

-2009, februarie, 12 – JavaFX 1.1 (nume de cod Franca), având următoarele facilități: JavaFX pentru dispozitive mobile. [15]

-2009, iunie, 12 – JavaFX 1.2 (nume de cod Marina), având următoarele facilități: Suport beta pentru Linux și Solaris; Controale și gestionare de poziție încorporate; Controale care pot fi stilizate cu CSS; Controale încorporate pentru diagrame; Management I/O JavaFX care maschează diferența dintre dispozitivele desktop și cele mobile; Viteză crescută; Windows Mobile Runtime cu Sun Java Wireless Client. [16]

-2010, aprilie, 22 – JavaFX 1.3 (nume de cod Soma), având următoarele facilități: Îmbunătățiri în performanță; Suport pentru platforme adiționale; Îmbunătățiri la sprijinul pentru controale. [17]

-2010, august, 21 – JavaFX 1.3.1, având următoarele facilități: Time de startup scăzut al aplicațiilor; Bară de progres pentru startup-ul aplicațiilor. [18]

-2011, octombrie, 10 – JavaFX 2.0 (nume de cod Presidio), având următoarele facilități: Un nou set de Java APIs care deschide capabilitățile JavaFX către toți dezvoltatorii Java, fără să fie nevoiți să învețe un nou limbaj de scripting; Suportul pentru JavaFX Script a fost abandonat; Suport pentru înaltă performanță pentru „lazy binding”, „binding expressions”, „bound sequence expressions” și „partial bind re-evaluation”; Runtime-ul JavaFX îndreptat spre specificitatea platformei, având ca scop utilizarea crescută a capabilităților acesteia, cum ar fi utilizarea codecurilor video; Aplicațiile rich-client au fost definitivate; Introducerea controlului WebView bazat pe Webkit; Introducerea FXML. [19]

-2012, aprilie, 27 – JavaFX 2.1, având următoarele facilități: Prima versiune oficială pentru Mac OS X (doar desktop); H.264/MPEG-4 AVC și suport pentru Advanced Audio Coding; Text CoolType; Îmbunătățiri pentru UI prin apariția controalelor: ComboBox, Charts și MenuBars; Îmbunătățirea controlului WebView care permite JavaScript să apeleze metode Java. [20]

-2012, august, 14 – JavaFX 2.2, având următoarele facilități: Suport Linux; Canvas; Controale noi: Color Picker, Pagination; Suport HTTP Live Streaming; Touch events și gestures; API pentru manipularea imaginii; Native Packaging. [21]

-2014, martie, 18  – JavaFX 8 (nume de cod Lombard), având următoarele facilități: JavaFX devine parte a JDE/ JRE pentru Java 8 și preia același nume; Suport pentru grafică 3D; Suport pentru senzori; Suport pentru tipărire și rich-text. [22]

-2016 (???)  – JavaFX 9 (nume de cod Van Ness). [15]

 

De menționat că numele de cod sunt bazate pe nume de străzi sau cartiere din San Francisco. [15]

 

Această dezvoltare rapidă a JavaFX se datorează „JavaFX Community”:

http://www.oracle.com/technetwork/java/javase/community/javafx-community-2158661.html

https://www.java.net/community/javafx

 

JavaFX oferă o paletă largă de avantaje:

-Implementează FXML, permițând dezvoltatorilor să creeze aplicații, separând GUI de codul programului.

-Permite utilizarea unui instrument de proiectare pentru GUI, numit JavaFX Scene Builder. Controalele sunt aduse pe JavaFX Content Pane prin tehnica „drag and drop”, instrumentul de proiectare generând automat codul FXML care poate fi folosit într-un IDE de tip NetBeans.

-Permite utilizarea CSS pentru a defini stilurile controalelor folosite în UI (fiind similar cu CSS pentru HTML).

-Permite integrarea de conținut HTML în aplicațiile Java, oferind suport pentru următoarele facilități din HTML5: Canvas și SVG, media playback, forme și controale, istoric web, tag-uri interactive, DOM, web workers, web sockets și web fonts.

-Permite inserarea de cod JavaScript în cod Java sau realizarea de aplicații JavaScript de sine stătătoare, datorită integrării tehnologiei Nashorn (JavaScript VM).

-Permite integrarea de cod Swing în aplicațiile Java.

-Oferă suport pentru aplicații media.

-Permite realizarea de animații ale obiectelor grafice existente în aplicațiile Java. [23]

 

Actualizările permanente, integrarea în JDK-ul Java, codul care tinde să fie open-source în integralitate și existența unei comunități de specialitate dedicate, fac din JavaFX un GUI toolkit foarte performant și atractiv pentru specialiștii IT.

 

Capitolul 3 – Kitul de dezvoltare pentru aplicații JavaFX

 

3.1. Tipuri de kituri

 

Denumirile tehnice ale softurilor:

-Java SE (Java Platform, Standard Edition) = Platforma Java, Ediția Standard (permite dezvoltarea și lansarea aplicațiilor Java pentru desktop-uri, servere și medii încorporate) [24]

-Java EE (Java Platform, Enterprise Edition) = Platforma Java, Ediția Enterprise (pentru experți și companii software) [25]

-Java ME (Java Platform, Micro Edition) = Platforma Java, Ediția Micro (oferă un mediu robust și flexibil pentru aplicații care rulează pe medii încorporate și dispozitive mobile: micro-controlere, senzori, căi de acces, telefoane mobile, PDA-uri, TV set-top boxes, imprimante etc.) [26]

 

Componentele Java SE - JDK (Java Development Kit) = Kitul de Dezvoltare Java:

-Limbajul Java;

-Tools & Tool APIs (e.g.: Javac, Jconsole, Java DB, Web Services);

-JRE (Java Runtime Environment) = Mediul de Execuție Java conține: Deployment (e.g.: Java Web Start, Applet and Java Plug-in); JavaFX; Java HotSpot Client and Server Virtual Machine (JVM); Java SE APIs (Java Standard Edition Application Programming Interfaces) = Platforma Java, Ediția Standard – Interfețele de Programare a Aplicațiilor (UI Toolkits; Integration Libraries -e.g.: Scripting, RMI, JDBC-; Other Base Libraries -e.g.: Security, Serialization, Networking, Beans, Input/ Output, Math, Extension, JMX-; Lang and Util Base Libraries -e.g.: Collections, Concurrency, JAR, Logging, Reflection, Versioning, Regular Expressions, Zip-.) [27]

 

3.2. Alegerea și descărcarea kitului

 

Pentru realizarea aplicațiilor de tip desktop se va folosi ultima distribuție de JDK care include Java SE conectat cu IDE-ul NetBeans. [28]

De pe site-ul Oracle:

http://www.oracle.com/technetwork/java/javase/downloads/jdk-netbeans-jsp-142931.html

se va descărca versiunea pentru platforma dorită (Windows, Mac OS X, Linux). [28]

 

Pentru a realiza aplicații complexe JavaFX se va folosi distribuția „JavaFX Scene Builder 2.0”. [28]

De pe site-ul Oracle:

http://www.oracle.com/technetwork/java/javase/downloads/javafxscenebuilder-1x-archive-2199384.html

se va descărca versiunea pentru platforma dorită (Windows, Mac OS X, Linux). [28]

 

Pentru a realiza aplicații web este necesară descărcarea:

-Serverului GlassFish (ultima versiune):

https://glassfish.java.net/download.html

-Implementărilor WebSocket (fișiere JAR):

http://www.oracle.com/webfolder/technetwork/tutorials/obe/java/BinaryWebSocket/websocket-client-libs.zip

 

3.3. Instalarea kitului

 

Instalarea IDE „NetBeans” presupune parcurgerea următorilor pași:

-se instalează „JDK with NetBeans”;

-se deschide programul „NetBeans”;

-din meniul „Help” se face click pe itemul „Check for Updates”;

-după finalizarea actualizărilor se închide programul „NetBeans”.

 

Instalarea „JavaFX Scene Builder 2.0” se face prin click pe fișierul executabil.

 

Instalarea serverului GlassFish presupune parcurgerea următorilor pași:

-Pasul 1: Se deschide IDE NeBeans: Tools; Plugins; Available Plugins (Search: GlassFish); Se selectează: JavaEE Base; GlassFishServer3-Common; Next; Install.

-Pasul 2: Se setează un server și se dă un nume domeniului: Tools; Servers; Add Server…; Choose Server: GlassFish Server; Next; Server Location (Local Domain; Click pe „I have read and accept the license agreement…”; Download Now; OK) Domain name: sulitas [29].

 

3.4. Crearea unui proiect JavaFX

 

Pentru a realiza o aplicație JavaFX se execută următoarele operații:

-se deschide programul „NetBeans”;

-din meniul „File” se alege itemul „New Project”;

-în căsuța de dialog „Choose Project” (din secțiunea „Categories” se selectează opțiunea „JavaFX”; din secțiunea „Projects” se selectează opțiunea „JavaFX FXML Application”; se dă clic pe „Next”);

-în căsuța de dialog „New JavaFX Application” (se completează căsuța text de la „Project Name:”; se completează căsuța text de la „Project Location:”; se selectează „JDK 1.8 (Default)” din cadrul „JavaFX Platform”; se completează căsuța text de la „FXML name:”; se bifează căsuța verificare „Create Application Class”; se dă clic pe „Finish”)

-va fi creat un proiect „JavaFXApplication” în secțiunea „Window Group” (situat în partea stângă a IDE) care conține 2 foldere (Source Packages, având pachetul „javafxapplication” cu 3 fișiere [JavaFXApplication.java -coincide cu numele proiectului-; FXMLDocumentController.java; FXMLDocument.fxml]; Libraries, având „JDK 1.8 (Default)” cu 18 arhive JAR);

-se dă clic dreapta pe fișierul „FXMLDocument.fxml”;

-din meniul contextual se selectează itemul „Open”;

-se va deschide programul „Scene Builder”;

-se realizează interfața grafică cu toate controalele dorite;

-se salvează fișierul „FXMLDocument.fxml”;

-se completează codul în fișierele „JavaFXApplication.java” și „FXMLDocumentController.java”.

-se dă clic pe „Run Project” din „NetBeans” pentru a testa funcționalitatea codului și interfeței grafice a aplicației realizate. [28]

 

3.5. Foldere și fișiere specifice unui proiect JavaFX

 

Proiectul „JavaFXApplication” conține următoarele foldere și fişiere (așa cum sunt salvate pe HDD):

-build {classes [javafxapplication (FXMLDocument.fxml; FXMLDocumentController.class; JavaFXApplication.class)]; empty; generated-sources (ap-source-output); built-jar.properties};

-dist [web-files (dtjava.js; error.png; get_java.png; get_javafx.png; javafx-chrome.png; javafx-loading-100x100; javafx-loading-25x25; upgrade_java.png; upgrade_javafx.png); JavaFXApplication.html; JavaFXApplication.jar; JavaFXApplication.jnlp];

-nbproject [configs (Run_as_WebStart.properties; Run_in_Browser.properties); private (configs -Run_as_WebStart.properties; Run_in_Browser.properties-; private.properties; private.xml); build-impl.xml; genfiles.properties; jfx-impl.xml; project.properties; project.xml]

-src [javafxapplication (FXMLDocument.fxml; FXMLDocumentController.java; JavaFXApplication.java)];

-build.xml;

-manifest.mf. [28]

 

3.6. Execuția aplicațiilor JavaFX

 

Termeni echivalenți:

Java software for your computer = the Java Runtime Environment =  the Java Runtime = Runtime Environment =  Runtime = JRE = Java Virtual Machine = Virtual Machine = Java VM = JVM = VM = Java plug-in = Java plugin = Java add-on = Java download [29]

 

Limbajul Java este un limbaj compilat și interpretat. Codul sursă al programului este compilat într-un cod de octeți care va fi interpretat de JVM. Codurile de octeți sunt seturi de instrucțiuni care pot fi comparate cu limbajul de asamblare, fiind generate de un compilator independent de mediul de lucru. [2]

 

Pentru rularea (executarea) aplicațiilor JavaFX pe platforme care nu au instalată distribuția „JDK with NetBeans” trebuie urmate următoarele etape:

-se descarcă versiunea „JVM” pentru platforma dorită (Windows, Mac OS X, Linux) de pe site-ul Java; de exemplu pentru Windows 8.1 x64: http://java.com/en/download/windows-64bit.jsp

-se instalează „JVM”;

-se rulează fișierul *.jar (de exemplu „JavaFXApplication.jar”) care a fost creat automat de „NetBeans” și care se poate găsi în folderul „dist” din cadrul proiectului „JavaFXApplication”. [28]

 

Pe unele platforme pot apare erori la deschiderea fișierului *.jar din cauză că nu au fost acordate drepturile de execuție pentru rularea respectivului fișier. [28]

 

Aplicațiile Java sunt portabile, adică aplicațiile realizate pe o platformă având o anumită arhitectură pot fi rulate pe un alt tip de platformă având un alt tip de arhitectură. [28]

Trebuie însă remarcat un aspect: dacă aplicația a fost realizată folosind o versiune de JDK mai avansată decât versiunea de JVM pe care urmează să fie utilizată aplicația, atunci vor apare probleme în funcționare. Pentru a evita acest lucru se va avea în vedere compatibilizarea versiunilor de JDK cu JVM. [28]

 

3.7. Crearea unei aplicații Java Web (WebSocketServer)

 

Realizarea unei aplicații de tip Java Web implică parcurgerea următoarelor etape [29]:

-Se deschide IDE NetBeans;

-File: New Project; Din căsuța de dialog „New Project” secțiunea „Choose Project” (Din „Categories” se selectează „Java Web”; Din „Projects” se selectează „Web Application”; Next); Din căsuța de dialog „New Web Application” secțiunea „Name and Location” (În „Project Name” se scrie „WebSocketServer”; În „Project Location” se scrie „E:\studii_de_caz”; Next); Din căsuța de dialog „New Web Application” secțiunea „Server and Settings” (Din „Server” se selectează „GlassFish Server 4.1”; Din „Java EE Version” se selectează „Java EE 7 Web”; Next); Din căsuța de dialog „New Web Application” secțiunea „Frameworks” (Finish);

 

Crearea unei pagini Web implică parcurgerea următoarelor etape [29]:

-Din proiectul „WebSocketServer” se deschide folderul „Web Pages” și se selectează fișierul „index.html”.

-Se șterge conținutul implicit al acestui fișier.

-Se scrie codul dorit în fișier.

-Se salvează fișierul.

 

Crearea unui server de tip WebSocket Endpoint implică parcurgerea următoarelor etape [29]:

-Din proiectul „WebSocketServer” se deschide folderul „Source Packages”.

-Se face click-dreapta pe „Source Packages” și se selectează „New” apoi „Other”: Din căsuța de dialog „New File” secțiunea „Choose File Type” (Din „Categories” se selectează „Web”; Din „File Types” se selectează „WebSocket Endpoint”; Next); Din căsuța de dialog „New WebSocket Endpoint” secțiunea „Name and Location” (În „Class Name” se scrie „WebSocketServer”; În „Package” se scrie „WebSocketServer”; În „WebSocket URI” se scrie „/fotografii”; Finish);

-Din proiectul „WebSocketServer” se deschide folderul „Source Packages”, apoi folderul (pachetul) „websocketserver” și se selectează fișierul „WebSocketServer.java”.

-Se șterge conținutul implicit al acestui fișier.

-Se scrie codul dorit în fișier (Anexa 18).

-Se salvează fișierul.

 

3.8. Crearea unui proiect JavaFX (WebSocketClient)

 

Realizarea unui proiect JavaFX implică parcurgerea următoarelor etape [29]:

-Se deschide IDE NetBeans;

-File: New Project; Din căsuța de dialog „New Project” secțiunea „Choose Project” (Din „Categories” se selectează „JavaFX”; Din „Projects” se selectează „JavaFX Application”; Next); Din căsuța de dialog „New JavaFX Application” secțiunea „Name and Location” (În „Project Name” se scrie „WebSocketClient”; În „Project Location” se scrie „E:\ studii_de_caz”; Finish);

 

Pentru a folosi WebSocket în aplicații Java SE/FX este nevoie de librării adiționale de tip JAR.

 

Prezentul exemplu folosește datele din „Project Tyrus” (https://tyrus.java.net/) care este referința în implementarea Java WebSockets.

 

Fișiere JAR oferite ca parte a tutorialului „Creating Binary WebSocket Connections with Java EE 7 and JavaFX”

(http://www.oracle.com/webfolder/technetwork/tutorials/obe/java/BinaryWebSocket/binaryWebSocket.html)

vor fi folosite și în dezvoltarea prezentului proiect.

 

Arhiva conținând fișierele JAR se poate descărca de pe adresa:

(http://www.oracle.com/webfolder/technetwork/tutorials/obe/java/BinaryWebSocket/websocket-client-libs.zip)

 

Adăugarea librăriilor JAR necesare presupune parcurgerea următoarelor etape [29]:

-Se face click-dreapta pe „WebSocketClient” și se selectează „New” apoi „Other”: Din căsuța de dialog „New File” secțiunea „Choose File Type” (Din „Categories” se selectează „Other”; Din „File Types” se selectează „Folder”; Next); Din căsuța de dialog „New Folder” secțiunea „Name and Location” (În „Folder Name” se scrie „librarii_aditionale”; Finish);

-Se descarcă arhiva JAR;

-Se extrag fișierele din arhivă în folderul „librarii_aditionale”;

-Aceste fișiere se pot vizualiza în IDE NetBeans la tabul „Files”;

-Se face click-dreapta pe „WebSocketClient” și se selectează „Properties”: Din căsuța de dialog „Project Properties - WebSocketClient” din secțiunea „Categories” se selectează „Libraries”; Se face click pe „Add JAR/Folder” (Din căsuța de dialog „Add JAR/Folder” se caută folderul „librarii_aditionale”; Se selectează toate fișierele JAR; Open); Din căsuța de dialog „Project Properties - WebSocketClient” se dă OK.

 

Crearea unui client de tip WebSocket implică parcurgerea următoarelor etape [29]:

-Din proiectul „WebSocketClient” se deschide folderul „Source Packages”, apoi folderul (pachetul) „websocketclient” și se selectează fișierul „WebSocketClient.java”.

-Se șterge conținutul implicit al acestui fișier.

-Se scrie codul dorit în fișier (Anexa 18).

-Se salvează fișierul.

 

3.9. Execuția aplicațiilor JavaFX de tip WebSocket

 

Pentru rularea (executarea) aplicațiilor JavaFX de tip WebSocket se vor parcurge următoarele etape:

-Se pornește serverul GlassFish (instalat în prealabil pe sistem).

-Se lansează („deploy”) aplicația „WebSocketServer.war”.

-Se pornesc aplicațiile de tip „WebSocketClient.jar”.

-Se stabilesc conexiunile client-server dorite.

-Se transmit datele între clienți.

 

Capitolul 4 – Concepte fundamentale ale JavaFX

 

4.1. Pachete JavaFX

 

JavaFX toolkit este alcătuit din diferite API care pot fi împărțite în 3 categorii:

-Strat nativ (native layer): Prism, OpenGL, D3D, Glass Window Toolkit, Media Engine, Web Engine;

-Strat privat (private layer): Quantum Toolkit;

-Strat public (public layer): JavaFX Public APIs and Scene Graph. [30]

 

Dezvoltatorii JavaFX sunt sfătuiți să lucreze numai cu Stratul public pentru a evita schimbările claselor din celelalte straturi și deci incompatibilități la actualizările Java. [30]

 

Elementele JavaFX sunt conținute în pachete care încep cu prefixul javafx. O descriere



4.2. Clasa Object














4.3. Clasa Window















4.4. Stage

























4.5. Scene











































4.6. SubScene




















4.7. Layout

































4.8. Node


















































































4.9. Structura unui control



























Capitolul 5 – Structura de bază a aplicațiilor JavaFX


5.1. Clasa Application și Metodele Life-cycle
















5.2. Lansarea în execuție a unei aplicații








5.3. Exemplu de aplicație JavaFX

















































































Capitolul 6 – Gestionare de poziție utilizate în JavaFX

 

6.1. Elemente comune













6.2. AnchorPane






























6.3. BorderPane




























6.4. FlowPane




































6.5. GridPane

























6.6. StackPane























6.7. TilePane


































6.8. HBox























6.9. VBox























6.10. TextFlow




























Capitolul 7 – Controale de bază utilizate în JavaFX


7.1. Controale etichetate


7.1.1. Label





























7.1.2. Hyperlink

